CPN ดีด 3% ลุ้นกำไร Q3 โต 11 เท่า เฉียด 3 พันล้าน โบรกเคาะเป้า 74.25 บ.
CPN เด้ง 3% จับตากำไรไตรมาส 3/65 แตะ 2.8 พันล้าน โต 1,142% อานิสงส์ธุรกิจฟื้น-ต่างชาติเข้าประเทศเพิ่ม โบรกแนะนำราคาเป้า 74.25 บ.
CPN เด้ง 3% จับตากำไรไตรมาส 3/65 แตะ 2.8 พันล้าน โต 1,142% อานิสงส์ธุรกิจฟื้น-ต่างชาติเข้าประเทศเพิ่ม โบรกแนะนำราคาเป้า 74.25 บ.
8 พ.ย. 2565

ผู้สื่อข่าวรายงานว่า วันนี้ (8 พ.ย.65) ราคาหุ้น บริษัท เซ็นทรัลพัฒนา จำกัด (มหาชน) หรือ CPN ณ เวลา 11:30 น. อยู่ที่ระดับ 69 บาท บวก 1.75 บาท หรือ 2.60% สูงสุดที่ระดับ 69 บาท ต่ำสุดที่ระดับ 68 บาท ด้วยมูลค่าการซื้อขาย 343.59 ล้านบาท

บล.กสิกรไทย ระบุในบทวิเคราะห์ว่า คาด CPN จะรายงานกําไรไตรมาส 3/65 ที่ 2.8 พันล้านบาท เติบโต 1,142% จากงวดเดียวกันของปีก่อน และเติบโต 3.4% จากไตรมาสก่อน โดยได้แรงหนุนจากธุรกิจหลักทั้งหมดยกเว้นที่อยู่อาศัย นอกจากนี้จำนวนนักท่องเที่ยวต่างชาติที่เข้าประเทศสูงขึ้นและการประกาศโครงการใหม่จะมีบทบาทสำคัญในการผลักดันราคาหุ้น CPN แนะนำราคาเป้าหมาย 74.25 บาท